钦定古今图书集成/明伦汇编/氏族典/第351卷 > 《廖用贤尚友录》 > 娄定远
## 钦定古今图书集成/明伦汇编/氏族典/第351卷 > 《廖用贤尚友录》 > 娄定远

按《北齐书娄昭传》：“昭子定远，少历显职，外戚中偏为
武成爱狎，别封临淮郡王。武成大渐，与赵郡王等同
受顾命，位司空，除瀛州刺史。初，定远弟季略穆提婆
求其伎妾，定远不许。因高思好作乱，提婆令临淮国
郎中令告定远与思好通。后主令侍御史赵秀通以
赃货事劾定远。定远疑有变，遂缢而死。”